उन पर चल रहे मुकदमे के दौरान अब एक गवाह ने बताया है कि बर्लुस्कोनी की एक पार्टी में उन्होंने नग्न डांस करने वाली लड़कियों को नन के कपड़े पहनवाकर बुलाया और फिर डांस करवाया था.इमेन फादिल नाम की मॉडल ने बताया कि जब वो पहली बार बुंगा बुंगा पार्टी में आई थीं तो उन्हें बर्लुस्कोनी ने दो हजार यूरो दिए थे. इमेन ने ये भी बताया कि उन्होंने बर्लुस्कोनी के विला पर कई पार्टियों में शिरकत की.उसने अपनी गवाही में कहा, “पहली बार जब मैं पार्टी में गई थी, मैने दो युवा लड़कियों को नन के लिबास में देखा था जो प्रधानमंत्री के लिए कपड़े उतार रहीं थीं. एक का नाम निकोल मिनेटी था. ( अब वो बर्लुस्कोनी की पार्टी में क्षेत्रीय काउंसर है). निकोल और दो अन्य महिलाएँ रात को विला में ही रुक गई थीं. जो महिलाएँ बुंगा बुंगा पार्टियों में आती थीं उन्हें सेक्स के लिए ज्यादा पैसे मिलते थे.”नाबालिग के साथ यौन संबंध का आरोपइमेन समेत कई महिलाओं ने मिलान में अदालत में गवाही दी. बर्लुस्कोनी पर आरोप है कि उन्होंने एक नाबालिग नाइटक्लब डांसर के साथ यौन संबंध बनाए थे.मोरक्को में जन्मी करिमा नाम की ये लड़की तब 17 साल की थी जब उन्होंने कथित तौर पर पूर्व राष्ट्रपति के साथ यौन संबंध बनाए थे.बर्लुस्कोनी पर ये भी आरोप है कि उन्होंने अपने अधिकारों का गलत इस्तेमाल करते हुए करिमा को जेल से छुडाया था जहाँ वे चोरी के आरोप में बंद थी. वे अपने स्टेज नाम रूबी द हार्ट स्टीलर के नाम से ज्यादा जानी जाती है.एक इतालवी समाचार पत्र में छपा था कि बर्लुस्कोनी मुकदमा शुरु होने के बाद से कुल एक लाख 27 हजार यूरो तीन महिला गवाहों को दे चुके हैं.एएफपी के मुताबिक उनके वकील ने इस बात से इनकार किया है कि गवाहों को प्रभावित करने के लिए उन्हें पैसे दिए गए. वकील ने कहा कि वो पैसे तो पूर्व प्रधानमंत्री ने दरियादिली में दिए थे.बर्लुस्कोनी के खिलाफ तीन मुकदमे चल रहे हैं.. इटली की खराब होती अर्थव्यवस्था के मुद्दे पर उन्होंने नवंबर 2011 में इस्तीफा दे दिया था.